Diari Oficial de la Generalitat Valenciana


Sumari del DOGV 4951, del 22-02-2005 (2005/1882)

DECRET 34/2005, de 18 de febrer, del Consell de la Generalitat, pel qual s'aprova l'adscripció de l'Escola Superior de Turisme Lope de Vega a la Universitat Miguel Hernández d'Elx.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4951

Data del DOGV
:   22-02-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/1882


Data del document
:   18-02-2005

Organisme emissor
:   Conselleria d'Empresa, Universitat i Ciència

Tipus de document
:   Decret

Descriptors 

:   * Universitat Miguel Hernández
    * ensenyament privat
    * universitat
    * legislació
    * centre d'ensenyament

DECRET 34/2005, de 18 de febrer, del Consell de la Generalitat, pel qual s'aprova l'adscripció de l'Escola Superior de Turisme Lope de Vega a la Universitat Miguel Hernández d'Elx. [2005/X1882]
  
Mitjançant Resolució de 18 d'octubre de 1995, de la Conselleria de Cultura, Educació i Ciència, es va conferir a l'Escola Superior de Turisme Lope de Vega, el titular de la qual és l'entitat Escola de Turisme Lope de Vega, SL, el caràcter de centre oficialment reconegut per a impartir ensenyaments turístics especialitzats.
  
El Reial Decret 259/1996, de 16 de febrer, sobre incorporació a la Universitat dels estudis superiors de Turisme, en la disposició transitòria cinquena va establir que els centres d'ensenyaments especialitzats de Turisme haurien d'adscriure's a una Universitat.
  
La Universitat Miguel Hernández d'Elx ha sol·licitat autorització de l'adscripció a esta del centre d'ensenyament superior Escola Superior de Turisme Lope de Vega com a centre universitari, per a impartir els ensenyaments universitaris conduents al títol de Diplomat en Turisme.
  
La proposta ha sigut formulada pel Consell Social de la Universitat Miguel Hernández d'Elx, que en la sessió de 27 de juliol de 2004 va emetre un informe favorable, tot constant en l'expedient el preceptiu conveni d'adscripció.
  
El Consell Valencià d'Universitats va tenir coneixement de la proposta d'adscripció en la sessió del dia 20 de desembre de 2004.
  
Per això, d'acord amb els articles 5, 8 i 11 de la Llei Orgànica 6/2001, de 21 de desembre, d'Universitats, article 16 del Reial Decret 557/1991, de 12 d'abril, sobre creació i reconeixement d'Universitats i Centres Universitaris, i l'Orde de 12 de maig de 1997, de la Conselleria de Cultura, Educació i Ciència, de regulació de l'adscripció a universitats públiques de centres docents d'ensenyament superior, a proposta del conseller d'Empresa, Universitat i Ciència i amb la deliberació prèvia del Consell de la Generalitat, en la reunió del dia 18 de febrer de 2005,
  
DECRETE
  
Article 1
  
Autoritzar l'adscripció a la Universitat Miguel Hernández d'Elx, com a Escola Universitària de Turisme, de l'Escola Superior de Turisme Lope de Vega, que impartirà els ensenyaments conduents a l'obtenció del títol oficial universitari de Diplomat en Turisme.
  
Article 2
  
El centre adscrit es regirà per les normes a què fan referència els articles 11 i 35.4 de la Llei Orgànica 6/2001, de 21 de desembre, d'Universitats, l'article 16 del Reial Decret 557/1991, de 12 d'abril, sobre creació i reconeixement d'Universitats i Centres Universitaris, i l'Orde de 12 de maig de 1997, de la Conselleria de Cultura, Educació i Ciència, de regulació de l'adscripció a universitats públiques de centres docents d'ensenyament superior.
  
Article 3
  
La impartició dels ensenyaments a què es referix este decret serà autoritzada pel conseller d'Empresa, Universitat i Ciència, desprès de la prèvia comprovació que s'han complit els compromisos adquirits pel promotor i que han sigut homologats els plans d'estudis i els títols oficials a expedir per la Universitat Miguel Hernández d'Elx, i la resta de tràmits previs establits en l'article 35 de la Llei Orgànica 6/2001, de 21 de desembre, d'Universitats, i en el Reial Decret 49/2004, de 19 de gener, sobre homologació de plans d'estudis i títols de caràcter oficial i validesa en tot el territori nacional.
  
DISPOSICIONS FINALS
  
Primera
  
Es faculta el conseller d'Empresa, Universitat i Ciència per a dictar les disposicions necessàries per al desenvolupament i l'execució del que disposa el present decret.
  
Segona
  
Este decret produirà efectes des de l'endemà de la publicació en el Diari Oficial de la Generalitat Valenciana.
  
València, 18 de febrer de 2005
  
El president de la Generalitat,
  
FRANCISCO CAMPS ORTIZ
  
El conseller d'Empresa, Universitat i Ciència,